Noor Eckhoff

Noor Hoelsbrekken Eckhoff (født 6. desember 1999) er en norsk fotballspiller som spiller for den italienske klubben Inter.

Klubbkarriere 
Eckhoff var en del av laget som rykket opp til Toppserien med Lyn i 2017. Etter mange år i Lyn, signerte hun for Kolbotn i januar 2020. Etter én sesong i Kolbotn ble det i januar 2021 kjent at hun hadde signert for Melbourne City i Australia.

Da sesongen i Australia var over, signerte hun for svenske Eskilstuna United i april 2021. I desember 2022 ble kontrakten med Eskilstuna United terminert etter at klubben ble tvangsnedflyttet grunnet økonomisk ubalanse.

I mars 2023 ble det kjent at hun hadde signert for den italienske klubben Inter.

Landslagskarriere 
Hun har landskamper for J15, J16, J17, J19 og U23-landslaget til Norge.

Hun var en del av J19-landslagets tropp til U19-EM i 2018.

I august 2022 ble hun for første gang tatt ut på det norske A-landslaget, i det som var Hege Riise sin første tropp som landslagstrener.

Annet 
Eckhoff har parallelt med karrieren på fotballbanen bemerket seg med å lage egne tegneseriestriper om fotballkarrieren. I 2023 ga hun ut sin første bok med tittelen Noor blør for drakta.

Referanser

Eksterne lenker 
 

Norske fotballspillere
Fotballspillere for Lyn Fotball Damer
Fotballspillere for Kolbotn Fotball Kvinner
Norske fotballspillere i Australia
Norske fotballspillere i Sverige
Norske fotballspillere i Italia